Сваю ўзнагароду кіяўляне пацвердзілі і другім прывезеным спектаклем — “Калякі-малякі” для немаўлят “ад 0 да 3-х гадоў”. Простая казка пра тое, як сонейка і хмарка пасварыліся, а потым памірыліся і зрабілі вясёлку, ішла амаль без слоў, але з некалькімі песенькамі — жыўцом і пад жывое піяніна. Дзеці з бацькамі сядзелі на падушках сярод артыстаў і сцэнічнага антуражу і актыўна ўдзельнічалі ў дзеянні: гулялі з сонечнымі зайчыкамі, выцягвалі рыбу вудамі з маленькімі магнітамі, імітавалі дожджык...